Public procurement notice: Additional Information
Published: 2016-02-20
Buyer: Ministerstvo školstva, vedy, výskumu a športu Slovenskej republiky
Country: SK
Region: SLOVENSKÁ REPUBLIKA
Contract type: Services
Procedure: Open procedure
CPV classification: 64200000 | 72300000 | 72400000 | 72500000 | 72600000
Submission deadline: 2016-03-01
Award criteria: Lowest price

Technical requirements: Požaduje sa predloženie originálov alebo úradne overených kópií všetkých dokladov podľa § 28 a § 29 zákona uvedených podľa tohto bodu preukazujúcich splnenie technickej alebo odbornej spôsobilosti:
1. Podľa § 28 ods. 1 písm. a) zákona predloží zoznam poskytnutých služieb za 3 roky predchádzajúce dňu predkladania ponúk doplnený potvrdeniami o kvalite poskytnutia služieb s uvedením opisu poskytovaných služieb, cien, miest a lehôt dodania a odberateľov, ak odberateľom:
— bola iná osoba ako verejný obstarávateľ alebo obstarávateľ podľa zákona, dôkaz o plnení potvrdí odberateľ; ak takéto potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich dodaní, doplneným dokladom, preukazujúcim ich dodanie alebo zmluvný vzťah, na základe ktorého boli dodané.
a) referencie k úspešne zrealizovaným zákazkám rovnakého alebo podobného charakteru a zložitosti, ako je tento predmet zákazky – pod rovnakým alebo obdobných charakterom a zložitosťou ako je predmet zákazky sa rozumie poskytovanie telekomunikačnej dátovej sieťovej služby (VPN založenej na technológii IP MPLS) na princípe asymetrických alebo symetrických pevných pripojení do VPN s centrálne realizovaným prestupom do Internetu, vrátane prevádzkovania klientskeho pracoviska ako centrálneho pracoviska na nahlasovanie porúch a servisných hlásení počas poskytovania služieb a centralizovaného riešenia komplexného riadenia bezpečnosti. Referencie uchádzač predloží za predchádzajúce 3 roky spätne k lehote na predkladanie ponúk v tejto zákazke (t. j. lehotou sa rozumie deň a mesiac), pričom všetky zákazky predložené na týchto referenciách musia spolu pokrývať počet minimálne 2 800 bodov siete, t. j. uchádzač môže preukázať poskytnutie služieb zrealizovanými zákazkami s pokrytím minimálne 2 800 bodov siete prostredníctvom jednej referencie alebo kumulatívne viacerými referenciami;
b) minimálne jednu (1) referenciu na poskytovanie centrálne riadených WiFi LAN sietí pre minimálny počet 280 separátnych LAN sietí, ktorú poskytoval za predchádzajúce 3 roky spätne k lehote na predkladanie ponúk v tejto zákazke (t. j. lehotou sa rozumie deň a mesiac);
c) minimálne jednu (1) referenciu poskytovania centralizovaného riešenia komplexného riadenia bezpečnosti DDoS protection pre elimináciu hrozieb DDoS z Internetu, ktorú poskytoval za predchádzajúce 3 roky spätne k lehote na predkladanie ponúk v tejto zákazke (t. j. lehotou sa rozumie deň a mesiac).
Uchádzač môže preukázať zrealizovanie zákaziek podľa bodu b) a c) aj prostredníctvom referencie/referencií predloženej/predložených podľa bodu a).
Verejný obstarávateľ odporúča, aby referencia obsahovala názov a sídlo odberateľa a jeho identifikáciu, názov a sídlo poskytovateľa a jeho identifikáciu, názov zmluvy, miesto plnenia zmluvy, opis predmetu zmluvy, počet separátnych WiFi LAN sietí, počet bodov v sieti, čas plnenia zmluvy (od–do, deň, mesiac, rok), tel. číslo, meno a priezvisko kontaktnej oprávnenej osoby odberateľa, u ktorej je možné si tieto údaje overiť a potvrdenie od oprávnenej osoby príslušného odberateľa o vyššie uvedených údajoch tak, že k svojmu podpisu uvedie tlačeným písmom svoje meno a priezvisko kontaktnej oprávnenej osoby odberateľa, u ktorej je možné si tieto údaje overiť a potvrdenie od oprávnenej osoby príslušného odberateľa.
Odôvodnenie potreby a primeranosti určenej podmienky účasti podľa § 32 ods. 6 zákona o verejnom obstarávaní:
Požiadavka stanovenia počtu referencií podľa jednotlivých druhov je primeraná zložitosti a opisu predmetu zákazky a plnenia zmluvy, ktorá predpokladá:
a) pripojenie 2 800 bodov siete do VPN siete a poskytovanie telekomunikačnej dátovej sieťovej služby (VPN založenej na technológii IP MPLS) na princípe asymetrických alebo symetrických pevných pripojení do VPN s centrálne realizovaným prestupom do Internetu. Požiadavka, aby všetky zákazky predložené na týchto referenciách spolu pokrývali počet minimálne 2 800 bodov siete je primeraná, keďže táto hodnota tvorí minimálny plánovaný počet zapojených lokalít v rámci realizácie zákazky;
b) realizáciu WiFi LAN sietí s centrálnou správou na jednotlivých lokalitách, rozdielnym spôsobom autentifikácie užívateľov pre rôzne SSID, filtráciou nežiaducich aplikácií na SSID báze. Požiadavka na referenciu na poskytovanie centrálne riadených WiFi LAN sietí pre minimálny počet 280 separátnych WiFi LAN je cca 10 % z plánovaného počtu pripojených lokalít, čo považujeme za primeranú požiadavku;
c) centralizované riešenie komplexného riadenia bezpečnosti DDoS protection pre elimináciu hrozieb DDoS z Internetu DDoS. Požiadavka je primeraná vzhľadom na zabezpečenie komunikácie pre kritické aplikácie poskytované DCRŠ.
Požiadavky zabezpečia verejnému obstarávateľovi, že uchádzač má dostatočné skúsenosti, ktoré sú svojou zložitosťou rovnaké alebo obdobné ako je predmet zákazky, t. j. aby mohol úspešne realizovať predmet zmluvy.
Podľa § 28 ods. 1 písm. g) zákona – údajmi o vzdelaní a odbornej praxi alebo odbornej kvalifikácii riadiacich zamestnancov, osobitne osôb zodpovedných za poskytnutie služby – Projektový manager, Kľúčový expert.